ଭୁବନେଶ୍ବର LocalWire-Odisha Page4LocalWire-Odisha LocalWire\nଶିଶୁ ବିକ୍ରି ମାମଲାରେ ଚାରିଜଣ ଅଭିଯୁକ୍ତ ଗିରଫ\nଭୁବନେଶ୍ବର, ଫେବ୍ରୁଆରି ୨୮ (ଲୋକାଲ ୱାୟାର): ସ୍ଥାନୀୟ ସତ୍ୟନଗର ବସ୍ତିରେ ଶିଶୁ ବିକ୍ରି ମାମଲାରେ ଚାରିଜଣ ଅଭିଯୁକ୍ତ ଗିରଫ ହୋଇଥିବା ଖଣ୍ଡଗିରି ଥାନା ଅଧିକାରୀ ରଶ୍ମୀ ରଞ୍ଜନ ମହାପାତ୍ର ଶୁକ୍ରବାର କହିଛନ୍ତି ।\nଗତକାଲି ମାତ୍ର ଦଶ ହଜାର ଟଙ୍କା ପାଇଁ ଭରତପୁରର ଦିଲ୍ଲୀପ ଦାସ ଓ ମିନି ଦାସ ତାଙ୍କ ପଞ୍ଚମ ଶିଶୁପୁତ୍ରକୁ ବିକ୍ରି କରିଥିବା ଅଭିଯୋଗ ହୋଇଥିଲା ।\nଏହି ଶିଶୁଟିର ବାପା ଦିଲ୍ଲୀପ ଦାସ, ଦୁଇଜଣ ଦଲାଲ ଓ ଆଶାକର୍ମୀକୁ ପୁଲିସ ଗିରଫ କରିଛି ।\nଉଲ୍ଲେଖଯୋଗ୍ୟ, ଗତ ବୁଧବାର ରାତିରେ ଦୁଇ ମାସର ଶିଶୁକୁ ଆଶାକର୍ମୀ ଓ ଦଲାଲଙ୍କ ସହଯୋଗରେ ବିକ୍ରି କରାଯାଉଥିବା ଖବର ପାଇ ସିଡବ୍ଲୁସିର ଜଣେ ଅଧିକାରୀ ସୂଚନା ଦେଇଥିଲେ ।\nଘଟଣାସ୍ଥଳରେ ପୁଲିସ ପହଞ୍ଚି ମଞ୍ଚେଶ୍ବରରୁ ଉକ୍ତ ଶିଶୁ ପୁତ୍ରକୁ ଉଦ୍ଧାର କରି କ୍ୟାପିଟାଲ ହସ୍ପିଟାଲରେ ସ୍ୱାସ୍ଥ୍ୟ ପରୀକ୍ଷା ପାଇଁ ପଠାଇଥିଲା ।\nFiled Under: Odia Tagged With: ଖୋର୍ଦ୍ଧା, ଭୁବନେଶ୍ବର\nରାଜଧାନୀରେ ପରୀକ୍ଷାମୂଳକ ଭାବେ ଚାଲିଲା ବିଦ୍ୟୁତ ଚାଳିତ ଗାଡି\nଭୁବନେଶ୍ବର, ନଭେମ୍ବର ୨୩ (ଲୋକାଲ ୱାୟାର) ଭୁବନେଶ୍ବରରେ ଘରୋଇ ବିଡରଙ୍କ ଦ୍ବାରା ବିଦ୍ୟୁତ ଚାଳିତ ବସର ଶନିବାର ପରୀକ୍ଷାମୂଳକ ଆରମ୍ଭ ହୋଇଛି ।\nଆଜି କ୍ୟାପିଟାଲ ରିଜନ ଅର୍ବନ ଟ୍ରାନ୍ସପୋର୍ଟ ଅନୁମତିରେ ଓଲେକ୍ଟ୍ରା ନାମକ ଘରୋଇ ବସ ମାଷ୍ଟରକ୍ୟାଣ୍ଟିନରୁ ଖୋର୍ଦ୍ଧା ଯାଏଁ ପରୀକ୍ଷାମୂଳକ ଭାବେ ଚାଲିଛି।\nଆସନ୍ତା ୧୦ ଦିନ ପର୍ଯ୍ୟନ୍ତ ଏହି ଗାଡିକୁ ପରୀକ୍ଷାମୂଳକ ଭାବେ ଚଲାଯିବ । ଏହା ସହ ଆଉ ଅନ୍ୟ ବିଡରମାନଙ୍କ ଗାଡିକୁ ମଧ୍ୟ ସୁଯୋଗ ଦିଆଯିବ ବୋଲି ଜଣେ ବରିଷ୍ଠ ଅଧିକାରୀ କହିଛନ୍ତି।\nଏହି ବିଦ୍ୟୁତ ଚାଳିତ ବସରେ ପ୍ରତିଟି ସିଟ ନିକଟରେ ୟୁଏସବି ପୋର୍ଟ ରହିବା ସହ ଧ୍ୱନି ପ୍ରଦୂଷଣ ରୋକିବା କ୍ଷମତା ରହିଛି ।\nଜରୁରୀକାଳୀନ ପରିସ୍ଥିତିରେ କିମ୍ବା ନିଆଁ ଲାଗିବା ଭଳି ସମସ୍ୟା ଦେଖାଦେଲେ ହଠାତ ଗାଡିକୁ ରୋକାଯାଇପାରିବ ।\nଶୀତତାପ ନିୟନ୍ତ୍ରିତ ସୁବିଧା ରହିଥିବାବେଳେ ସୁରକ୍ଷା ଦୃଷ୍ଟିରୁ ଗାଡି ମଧ୍ୟରେ ଦୁଇଟି ଓ ବାହାରେ ୧ଟି କ୍ୟାମେରା ରହିଛି ।\nFiled Under: Odia, Travel Tagged With: Travel, ଓଡିଶା, ଭୁବନେଶ୍ବର\nଆମ୍ବୁଲାନ୍ସରୁ ତେଲ ସରିବା ଘଟଣାରେ ରାଜ୍ୟ ସରକାରଙ୍କୁ ବିଜେପିର ସମାଲୋଚନା\nଭୁବନେଶ୍ୱର, ଅକ୍ଟୋବର ୬(ଲୋକାଲ ୱାୟାର): ରାଜ୍ୟ ସରକାରଙ୍କ ସ୍ୱାସ୍ଥ୍ୟ ବିଭାଗ ସଂପୂର୍ଣ୍ଣ ବିପର୍ଯ୍ୟସ୍ତ ହୋଇପଡ଼ିଛି । ସ୍ୱାସ୍ଥ୍ୟ ବିଭାଗର ଖାମ ଖିଆଲି ନୀତି ଯୋଗୁଁ ରୋଗୀ ସେବା ଅନେକ ସ୍ଥାନରେ ବାଧାପ୍ରାପ୍ତ ହେଉଛି ।\nମେଡିକାଲରେ ଡାକ୍ତର ଅଭାବ, ଆବଶ୍ୟକ ଉପକରଣର ଅଭାବ, ଉନ୍ନତ ମାନର ଔଷଧର ଅଭାବ, ନିମ୍ନ ମାନର ଚିକିତ୍ସା ଏବଂ ଆମ୍ବୁଲାନ୍ସ ସେବାରେ ବିଭ୍ରାଟ ଯୋଗୁ ରାଜ୍ୟରେ ଅନେକ ରୋଗୀଙ୍କ ଜୀବନ ଯାଉଛି ।\nବାଙ୍ଗିରୀପୋଷି ବ୍ଲକର ହାଣଦା ଗ୍ରାମର ଚିତରଂଜନ ମୁଣ୍ଡାଙ୍କ ପତ୍ନୀ ତୁଳସୀ ମୁଣ୍ଡା ସନ୍ତାନ ପ୍ରସବ ନିମନ୍ତେ ଗର୍ଭ ଯନ୍ତ୍ରଣା କାରଣରୁ ଶୁକ୍ରବାର ରାତିରେ ବାଙ୍ଗିରୀପୋଷି ଡାକ୍ତରଖାନାରେ ଭର୍ତ୍ତି ହୋଇଥିଲେ ।\nସ୍ୱାସ୍ଥ୍ୟାବସ୍ଥା ଗୁରୁତର ହେବାରୁ ତାଙ୍କୁ ବାରିପଦା ପଣ୍ଡିତ ରଘୁନାଥ ମୁର୍ମୁ ମେଡିକାଲ କଲେଜକୁ ଆମ୍ବୁଲାନ୍ସରେ ନିଆଯାଉଥିବା ବେଳେ ବାଟରେ ଆମ୍ବୁଲାନ୍ସରୁ ତେଲ ସରିବା କାରଣରୁ ଆଧା ରାସ୍ତାରେ ଗର୍ଭବତୀ ମହିଳାଙ୍କ ମୃତ୍ୟୁ ହୋଇଛି ।\nଏଭଳି ଏକ ଅଭାବନୀୟ ଘଟଣା ପରେ ମୟୁରଭଂଜ ସାଂସଦ ବିଶେଶ୍ୱର ଟୁଡୁଙ୍କ ନେତୃତ୍ୱରେ ଏକ ପ୍ରତିନିଧି ଦଳ ମୃତକ ତୁଳସୀ ମୁଣ୍ଡାଙ୍କ ପରିବାର ସଦସ୍ୟଙ୍କୁ ଭେଟି ସମବେଦନା ଜଣାଇବା ସହ ଏହା ଅତ୍ୟନ୍ତ ଦୁର୍ଭାଗ୍ୟଜନକ ଏବଂ ନିନ୍ଦନୀୟ ଘଟଣା ବୋଲି କହିଛନ୍ତି ।\nଶ୍ରୀ ଟୁଡୁ କହିଛନ୍ତି ଯେ, ମୁଖ୍ୟମନ୍ତ୍ରୀ 'ମୋ ସରକାର' କଥା କହି ଲୋକ ହିଁ ପ୍ରକୃତ ମାଲିକ ବୋଲି କହୁଛନ୍ତି । କିନ୍ତୁ ଏଠି ବାଙ୍ଗିରୀପୋଷି ଡାକ୍ତରଖାନାରେ ପ୍ରସୂତି ବିଭାଗର ଡାକ୍ତର ନାହାନ୍ତି ।\n୬ଟି ଡାକ୍ତର ପଦବିରୁ ମାତ୍ର ୨ଜଣ ଡାକ୍ତର ଏଠି ନିଯୁକ୍ତ ଅଛନ୍ତି । ଖୋଦ୍ ବାଙ୍ଗିରୀପୋଷି ବିଧାୟକ ତଥା ରାଜସ୍ୱମନ୍ତ୍ରୀ ସୁଦାମ ମାରାଣ୍ଡିଙ୍କ\nନିର୍ବାଚନମଣ୍ଡଳୀରେ ଏଭଳି ସ୍ଥିତି ଦେଖା ଦେବା ଅତ୍ୟନ୍ତ ନିନ୍ଦନୀୟ ଘଟଣା ।\nରାଜ୍ୟସରକାର ତୁରନ୍ତ ମୃତକ ତୁଳସୀ ମୁଣ୍ଡା ପରିବାରକୁ ୧୦ ଲକ୍ଷ ଟଙ୍କା କ୍ଷତିପୂରଣ ଦେବା ସହ ତାଙ୍କ ସନ୍ତାନର ସମସ୍ତ ଖର୍ଚ୍ଚ ବହନ କରିବା ପାଇଁ ପ୍ରତିନିଧି ଦଳ ଦାବି କରିଛନ୍ତି ।\nଏହି ପ୍ରତିନିଧି ଦଳରେ ବାଙ୍ଗିିରୀପୋଷି ବିଜେପି ବିଧାୟକ ପ୍ରାର୍ଥୀ ସୁକୁଡା ମୁର୍ମୁ, ମୟୁରଭଂଜ ଜିଲ୍ଲା ସଭାପତି ଓ ମୋରଡା ବିଜେପି ବିଧାୟକ ପ୍ରାର୍ଥୀ ଡ. କୃଷ୍ଣଚନ୍ଦ୍ର ମହାପାତ୍ର ଏବଂ ଦୋଳ ଗୋବିନ୍ଦ ବେହେରା ପ୍ରମୁଖ ସାମିଲ ଥିଲେ ।\nବମିଖାଲ ପୂଜା ମଣ୍ଡପର ଶୋଭା ବଢାଇବ ୩୭୦ ଧାରା ସଂପର୍କିତ କଳାକୃତି\nଭୁବନେଶ୍ବର, ଅକ୍ଟୋବର ୩ (ଲୋକାଲ ୱାୟାର): ଏଥର ଭୁବନେଶ୍ବର ବମିଖାଲ ଦୁର୍ଗାପୂଜା ମଣ୍ଡପରେ ଜମ୍ମୁ କାଶ୍ମୀରରେ ଉଚ୍ଛେଦ ହୋଇଥିବା ୩୭୦ ଧାରାର କଳାକୃତି ଦେଖିବାକୁ ମିଳିବ ବୋଲି ପୂଜା କମିଟି ସୂଚନା ଦେଇଛି।\nପଶ୍ଚିମବଙ୍ଗରୁ ଆସିଥିବା କାରିଗର ବାପି ସରକାରଙ୍କ ନେତୃତ୍ବରେ ୫୦ ଜଣ କାରିଗର ଦେଢ ମାସ ଧରି ଏହି ସ୍ବତନ୍ତ୍ର ତୋରଣ ପ୍ରସ୍ତୁତି କାମରେ ଲାଗିଛନ୍ତି ।\nଜମ୍ମୁ କାଶ୍ମୀର ପାଇଁ ରହିଥିବା ଏହି ସ୍ବତନ୍ତ୍ର ଧାରା ସଂପର୍କିତ ତଥ୍ୟ ସଂଗ୍ରହ କରି ଏଥିରେ ସ୍ଥାନିତ କରାଯାଇଥିବା ଏହି କାରିଗରମାନେ କହିଛନ୍ତି ।\nବମିଖାଲ ପୂଜା କମିଟିର ଜଣେ ସଦସ୍ୟ କହିଛନ୍ତି ଯେ, ଦଶହରାର ପୂଜା ମାହୋଲରେ ଦେଶର ସାମ୍ପ୍ରତିକ ଚିତ୍ର ଲୋକଙ୍କ ନିକଟରେ ପହଞ୍ଚାଇବା ଖୁସିର ଖବର।\nସେହିପରି ପୂଜା ମଣ୍ଡପରେ ଜାତୀୟ ପତାକା ପ୍ରଦର୍ଶନ କରାଯିବ ବୋଲି ସେ ସୂଚନା ଦେଇଛନ୍ତି ।\nସେହିଭଳି ପ୍ଲାଷ୍ଟିକମୁକ୍ତ ପରିବେଶ ପାଇଁ ମଣ୍ଡପରେ ସ୍ବତନ୍ତ୍ର ବ୍ୟାନର ଓ ହୋର୍ଡିଂ ଲଗାଇ ସଚେତନତା ସୃଷ୍ଟି ସାଙ୍ଗକୁ ପୂଜା ଅବସରରେ ୨୦ ହଜାର ଚାରା ବଣ୍ଟନ ବ୍ୟବସ୍ଥା ହୋଇଛି ।\nବ୍ୟାନର୍ ମାଧ୍ୟମରେ ବର୍ତ୍ତମାନ ଲାଗୁ ହୋଇଥିବା ନୂତନ ମୋଟର ଯାନ ଆଇନ ସମ୍ବନ୍ଧରେ ମଧ୍ୟ ସଚେତନତା ସୃଷ୍ଟି କରିବା ନିଷ୍ପତ୍ତି ନେଇଛି ପୂଜା କମିଟି।\nFiled Under: Odia, ପର୍ବପର୍ବାଣୀ Tagged With: ଓଡିଶା, ପର୍ବପର୍ବାଣୀ, ଭୁବନେଶ୍ବର\nଶାନ୍ତିରେ ପାଳିତ ହେଉଛି ଇଦ ଉଲ ଜୁହା, ରାଜଧାନୀରେ ବିଦେଶୀ ମୁସଲମାନଙ୍କ ନମାଜ ପାଠ\nଭୁବନେଶ୍ବର, ଅଗଷ୍ଟ ୧୨ (ଲୋକାଲ ୱାୟାର) ସୋମବାର ପବିତ୍ର ଇଦ ଉଲ ଜୁହା ଅବସରରେ ନିଜକୁ ଆଲ୍ଲାଙ୍କ ନିକଟରେ ସମର୍ପଣ (କୁରବାନି) ପାଇଁ ସହରର ସମସ୍ତ ମସଜିଦରେ ସକାଳ ଆଠଟାରୁ ସମୂହ ନମାଜ ପାଠ ପାଇଁ ଭିଡ ହୋଇଥିବା ଦେଖିବାକୁ ମିଳିଥିବା ବେଳେ ଭୁବନେଶ୍ୱରର ଏକ ମସଜିଦରେ ଆଫଗାନିସ୍ତାନ ଓ ଇଥିଓପିଆରୁ ଆସିଥିବା ନାଗରିକମାନେ ସୋମବାର ନମାଜ ପାଠ କରିଛନ୍ତି।\nଏହି ପବିତ୍ର ଉତ୍ସବ ପାଇଁ ଦୈତ୍ବ ନଗରୀ କଟକ-ଭୁବନେଶ୍ୱରର ପ୍ରମୁଖ ଇଦଗା, ମସଜିଦଗୁଡିକ ମଧ୍ୟ ରଙ୍ଗୀନ ଆଲୋକ ମାଳାରେ ସଜା ହୋଇଛି ।\nଭୁବନେଶ୍ୱରର ଏକ ମସଜିଦରେ ଆଫଗାନିସ୍ତାନ ଓ ଇଥିଓପିଆରୁ ଆସିଥିବା ନାଗରିକମାନେ ସୋମବାର ନମାଜ ପାଠ କରିଥିଲେ ।\nଏହି ପର୍ବରେ ସକାଳୁ ନୂଆ ପୋଷାକ ପିନ୍ଧି ମୁସଲିମ ସମ୍ପ୍ରଦାୟର ଲୋକମାନେ ନମାଜ ପାଠ ସାରିବା ପରେ ନିଜ ଘରକୁ ଫେରି ଆଲ୍ଲାଙ୍କୁ ବଳି ଦେବା ପାଇଁ ପ୍ରସ୍ତୁତ ହୁଅନ୍ତି ।\nଏହି ବଳିକୁ ତିନି ଭାଗ କରାଯାଏ, ଯାହାର ଗୋଟିଏ ଭାଗକୁ ଆଲ୍ଲାଙ୍କୁ ଦିଆଯାଏ, ଦ୍ବିତୀୟ ଭାଗକୁ ବନ୍ଧୁ ଓ ପରିବାର ମଧ୍ୟରେ ବାଣ୍ଟିଦିଆଯାଏ ଏବଂ ଶେଷ ଭାଗଟିକୁ ଗରିବଙ୍କ ପାଇଁ ରନ୍ଧାଯାଏ ବୋଲି କେନ୍ଦ୍ରାପଡାର ମହମ୍ମଦ ରିୟାଜୁଦ୍ଦିନ ସୋମବାର କହିଛନ୍ତି ।\nଏହା ପରେ ସମସ୍ତେ ପର୍ବର ମୁଖ୍ୟ ଖାଦ୍ୟ ଲଚ୍ଛା ଆଉ ବିରିୟାନି ଖାଇ ପରସ୍ପର ସହ ଖୁସି ବଣ୍ଟିଥାନ୍ତି ।\nସାଧାରଣତଃ ପର୍ବକୁ ତିନିଦିନ ପାଳନ କରାଯାଏ ଯାହାକୁ ବକ୍ରି ଇଦ କୁହାଯାଏ ମାତ୍ର ପ୍ରଥମ ଦିନ ବିଶେଷ ଗୁରୁତ୍ବପୂର୍ଣ୍ଣ ହୋଇଥାଏ ।\nକେନ୍ଦ୍ରାପଡାର ୪ଟି ଇଦଗାରେ ପ୍ରଥମ ଦିନରେ ଦୁଇ ହଜାରରୁ ତିନି ହଜାର ମୁସଲିମ ଭାଇ ଭଉଣୀମାନେ ଏକତ୍ରିତ ହୋଇ ନମାଜ ପାଠ କରନ୍ତି ବୋଲି ସ୍ଥାନୀୟ ବାସିନ୍ଦା ମୀର ସମିରୁଦ୍ଦିନ କହିଛନ୍ତି ।\nଇଦର ବିଶେଷତ୍ବ ...\nଇସଲାମ ଧର୍ମର ସବୁଠାରୁ ମହତ୍ୱପୂର୍ଣ୍ଣ ପର୍ବ ହେଇଛି ଇଦ୍ ।\nଏହି ଦିନରେ ଆଲ୍ଲା ଭକ୍ତ ଇବ୍ରାହିମ ଅଲେସଲାମଙ୍କ ଠାରୁ ଭକ୍ତି ପରୀକ୍ଷା ଉଦ୍ଦେଶ୍ୟରେ ବଳିଦାନରେ ତାଙ୍କ ପୁଅକୁ ମାଗିଥିଲେ ।\nନିଜ ଭକ୍ତିଭାବ ପାଇଁ ଇବ୍ରାହିମ ପୁଅକୁ ପଚାରିଥିଲେ ଆଉ ପୁଅ ଆନନ୍ଦର ସହ ଆଲ୍ଲାଙ୍କ ପାଖକୁ ଯିବାକୁ ରାଜି ହୋଇଥିଲା ଓ ବିନା ଦ୍ବିଧାରେ ସେ ନିଜକୁ ଭାଗ୍ୟବାନ ଭାବିଥିଲା ବୋଲି ପ୍ରଥା ରହିଆସିଛି ।\nକିନ୍ତୁ ଆଲ୍ଲା ଭକ୍ତର ଭକ୍ତି ପରୀକ୍ଷାରେ ସନ୍ତୁଷ୍ଟ ହୋଇ ପୁଅ ବଦଳରେ ଜୀବର ବଳି ଗ୍ରହଣ କରିଥିଲେ ବୋଲି ମହମ୍ମଦ ରିୟାଜୁଦ୍ଦିନ କହିଛନ୍ତି ।\nସେବେଠାରୁ ପ୍ରତି ବର୍ଷ ହଜ ପରେ ଏହି ପବିତ୍ର ପର୍ବ ପାଳନ ହୋଇଆସିଛି ଯେଉଁଦିନ ଆଲ୍ଲାଙ୍କୁ ଆନନ୍ଦର ସହ ତ୍ୟାଗ ଓ ବଳିଦାନରେ ଭକ୍ତି ସମର୍ପଣ କରାଯାଏ ।\nFiled Under: Celebration, Odia Tagged With: Celebration, ଓଡିଶା, ଭୁବନେଶ୍ବର\nଶୋକସଭାରେ ସୁଷମା ସ୍ୱରାଜଙ୍କ ସ୍ମୃତି ଚାରଣ କଲେ ରାଜ୍ୟ ବିଜେପି ନେତୃବୃନ୍ଦ\nଭୁବନେଶ୍ୱର, ଅଗଷ୍ଟ ୧୦(ଲୋକାଲ ୱାୟାର): ପୂର୍ବତନ ବୈଦେଶିକ ମନ୍ତ୍ରୀ ତଥା ବରିଷ୍ଠ ବିଜେପି ନେତ୍ରୀ ସ୍ୱର୍ଗତାଃ ସୁଷମା ସ୍ୱରାଜଙ୍କ ବିୟୋଗରେ ଶନିବାର ରାଜ୍ୟ ବିଜେପି କାର୍ଯ୍ୟାଳୟରେ ଅନୁଷ୍ଠିତ ଶ୍ରଦ୍ଧାଞ୍ଜଳି ସଭାରେ ବରିଷ୍ଠ ନେତାମାନେ ତାଙ୍କୁ ଅଶ୍ରୁଳ ଶ୍ରଦ୍ଧାଞ୍ଜଳି ଦେବା ସହ ତାଙ୍କ ସ୍ମୃତି ଚାରଣ କରିଥିଲେ ।\nରାଜ୍ୟ ସଭାପତି ତଥା ସାଂସଦ ବସନ୍ତ ପଣ୍ଡା ଏବଂ କେନ୍ଦ୍ରମନ୍ତ୍ରୀ ପ୍ରତାପ ଷଡ଼ଙ୍ଗୀଙ୍କ ସମେତ ରାଜ୍ୟ ବିଜେପିର ବରିଷ୍ଠ ନେତୃବୃନ୍ଦ ଶୋକସଭାରେ ଯୋଗ ଦେଇ କହିଥିଲେ, ଜଣେ ନାରୀ ନେତ୍ରୀ, ସାଂସଦ ଏବଂ କେନ୍ଦ୍ରମନ୍ତ୍ରୀ ଭାବେ ସୁଷମା ସ୍ୱରାଜଜୀଙ୍କ କାର୍ଯ୍ୟଦକ୍ଷତା ଏବଂ ଦୂରଦୃଷ୍ଟି ସମଗ୍ର ଭାରତବାସୀଙ୍କୁ ଆକର୍ଷିତ କରୁଥିଲା ।\nଭାରତୀୟ ରାଜନୀତିରେ ସ୍ୱର୍ଗତାଃ ସୁଷମାଜୀଙ୍କ ଅବଦାନ ଅତୁଳନୀୟ ଥିଲା ।\nଉଭୟ କୁଟନୀତି ଓ ରାଜନୀତିରେ ସେ ପାରଙ୍ଗମ ଥିଲେ ।\nତାଙ୍କ ପରଲୋକରେ ଭାରତୀୟ ରାଜନୀତି ଜଣେ ଆଦର୍ଶବାଦୀ ରାଜନେତ୍ରୀଙ୍କୁ ହରାଇଛି ।\nଏହି ଶ୍ରଦ୍ଧାଞ୍ଜଳି ସଭାରେ ପୂର୍ବତନ ମୁଖ୍ୟମନ୍ତ୍ରୀ ଗିରିଧର ଗମାଙ୍ଗ, ପୂର୍ବତନ ମନ୍ତ୍ରୀ ମନମୋହନ ସାମଲ ଓ ସୁରମା ପାଢୀ, ବିଜେପିର ବରିଷ୍ଠ ନେତା ଡା. ଦାମୋଦର ରାଉତ, ଖାରବେଳ ସ୍ୱାଇଁ, ପ୍ରକାଶ ମିଶ୍ର, ସାଧାରଣ ସଂପାଦକ ପୃଥ୍ୱୀରାଜ ହରିଚନ୍ଦନଙ୍କ ସମେତ ବହୁ କର୍ମୀ ଉପସ୍ଥିତ ଥିଲେ ।
